Case ID: 1234103
Sentence 6: Cavabdeh ərizəsində keçmiş arvadı İddiaçı ona qarşı iddia qaldıraraq onunla X24 arasında bağlanmış **-BC-*** qeydiyyat nişanlı Hyundai Tucson markalı avtomobilin alqı-satqısına dair xx.xx.2020-ci il tarixli alqı-satqı müqaviləsinin etibarsız sayılması, həmin əmlaka ½ pay hüququnun müəyyən olunması barədə qətnamə qəbul edilməsini xahiş etdiyini, iddiaçının bu tələbinin tamamilə əsassız olduğunu, belə ki, iddiaçının iddia ərizəsində guya ailə münasibətlərinin pisləşdiyi zaman onun xəbəri olmadan avtomobili satdığını, lakin Rübabəyə qarşı “nikahın pozulması və uşaqların atanın yanında saxlanılması tələbinə dair” iddia tələbi üzrə Şərur Rayon Məhkəməsinin xx.xx.2020-ci il tarixli qətnaməsində də nikahın pozulmasının səbəbi kimi xx xxxxx 2020-ci il tarixdə Rübabənin telefonunda tapdığı öz məktəb direktoruna göndərdiyi sevgi məktublartının olduğunu, avtomobili isə xx xxxxx 2020-ci il tarixdə satdığını, avtomobilin satılmasının Rübabənin razılığı ilə olduğunu, belə ki, 2019-cu ilin əvvəllərində Bakıdakı qardaşının ona Həzi Aslanov metrosunun çıxışında münasib qiymətə ev olduğunu dediyini, həmin evi 2019-cu ilin may ayında aldıqlarını, həmin zaman anasının 2018-ci ilin dekabr Şərur şəhərində satdığı evdən onlara 30000 manat borc pul verdiyini, əlavə olaraq Bakıda yaşayan qardaşından 7000 manat pul alıb özlərinin də yığdığı 20000 manata yaxın pulla həmin evi aldıqlarını, sonra qardaşının pulunu qaytardıqlarını, 2020-ci ilin əvvəllərində valideynlərinin Bakıda ev almaq istədiklərini, o da anasıgilə olan borcunu qaytarmaq üçün Rübabənin razılığı ilə xx xxxxxx 2020-ci il tarixdə xxxxxxxxxxxxdan 25000 manat kredit götürdüyünü, əlavə olaraq dostu X12 da 4000 manat alıb üzərini düzəldib anasıgilə olan borclarını qaytardığını, sonra dostuna olan borcunu qaytarmaq zərurəti yarandığından Rübabənin və evdəkilərin razılığı ilə maşınını 14500 manata Güloğlana (əslində Güləli) satdığını, həmin puldan 4000 manatını Vüsala olan borcunu ödədiyini, qalan pulundan da 8000 manat bir, sonra isə iki dəfə 900 manat olmaqla xxxxxxxxxxxxa olan borcundan ödədiyini, hazırda banka 15 min manatdan artıq borcu olduğunu, buna görə də iddiaçının iddiasının əsassız olduğunu, avtomobilin onun razılığı ilə satıldığını və əldə olunmuş pul vəsaiti birgə nikah dövründə Bakı şəhərində aldıqları evə görə götürdükləri kreditin ödənilməsinə sərf olunduğunu, avtomobillərin DYP-yə alqısatqısı zamanı arvadın iştirak və ya hər hansı yazılı razılığının tələb olunmadığını, evdə də şifahi razılıq olduğunu qeyd edərək, İddiaçı onunla X18 arasında bağlanmış **-BC-*** qeydiyyat nişanlı “Hyundai Tucson” markalı avtomobilin alqı-satqısına dair xx.xx.2020-ci il tarixli alqı-satqı müqaviləsinin etibarsız sayılması, həmin əmlakın birgə nikah dövründə əldə olunmuş əmlak hesab olunması tələbinə dair iddiasının rədd olunması barədə qətnamə qəbul çıxarılmasını xahiş etmişdir.